**Csongrád Város Polgármesterétől**

Száma: Ref/25-1/2022

Témafelelős: Szepesi Dóra kulturális referens

**E l ő t e r j e s z t és**

**Csongrád Városi Önkormányzat Képviselő-testületének**

**2022. február 24-én tartandó ülésére**

**Tárgy**: A Művelődési Központ és Városi Galéria 2021. évről szóló szakmai beszámolója, valamint 2022. évi munkaterve

**Tisztelt Képviselő-testület!**

A Csongrád Városi Önkormányzat fenntartásában működtetett Művelődési Központ és Városi Galériára a nyilvános könyvtári ellátásról és a közművelődésről szóló 1997. évi CXL. törvény paragrafusai az irányadóak.

Az elmúlt év működési, szakmai tapasztalatait figyelembe véve, az intézmény igazgatója elkészítette az intézmény 2021. év beszámolóját és 2022. évi munkatervét, és szolgáltatási tervét, amely az előterjesztés mellékletét képezi.

A fentiek alapján kérem a Tisztelt Képviselő-testületet az előterjesztés megvitatására és a határozati javaslat elfogadására.

**Határozati javaslat**

Csongrád Városi Önkormányzat Képviselő-testülete megtárgyalta és elfogadja a Művelődési Központ és Városi Galéria 2021. évről szóló szakmai beszámolóját, szolgáltatási tervét valamint 2022. évi munkatervét.

Kéri, hogy a Kulturális Koncepció, valamint az Ifjúságpolitikai Koncepció Intézkedési Tervében megfogalmazott célokat, feladatokat építse be az intézmény munkájába, a település lakosságának igényeihez igazodva bővítse tovább a kulturálódási-és szabadidős tevékenységek számát.

Határidő: folyamatos

Felelős: Dr. Hörömpöliné Víkor Katalin megbízott igazgató

Erről jegyzőkönyvi kivonaton értesítést kap:

1. Képviselő-testület tagjai

2. Szepesi Dóra kulturális referens

3. a Művelődési Központ és Városi Galéria

Csongrád, 2022. február 15.

Bedő Tamás

polgármester